د افغانی سرې میاشتې ګرځنده روغتیایی ټیمونو تورخم کې په تېرو دوه ورځو کې ۶۵۷ راستنېدونکی کډوال تداوی کړی دی. نن شنبه چې د روان سپوږمیز کال د جماد الاولی پنځمه نېټه ده، د افغانی سرې میاشې ګرځنده روغتیایی ټیمونو تورخم کې د راستنېدونکو کډوالو په پنډ غالی کې ۶۵۷ بېوزله وګړو ته په تېرو درې ورځو کې روغتیایی خدمات وړاندې کړی دی. د یادونې وړ ده، چې د افغانی سرې میاشتې ګرځنده روغتیایی ټیمونو په تېرو ۱۸ ورځو کې تورخم کې د راستنېدونکو کډوالو په پنډغالی کې ۱۰۰۸۵ تنه بېوزله کډوال ناروغان تداوی کړی، چې له ډلې یې ۳۴۲۱ له پنځو کلنو کم عمره ماشومان شامل دی. په دې ناروغانو کې د ستونی، زکام، سردرد، سینې، نس ناستی، ملاریا، روانی روغتیا، پوستکی، زېږون روغتیا، خوارځواکی او واکسین شامل دی.